CELEX: 32020D2217
Language: hu
Date: 2020-12-22 00:00:00
Title: A Bizottság (EU) 2020/2217 végrehajtási határozata (2020. december 22.) a 2010/472/EU határozat I. és III. mellékletének az Egyesült Királyságnak a juh- és kecskefélékhez tartozó állatok spermáinak, petesejtjeinek és embrióinak Unióba történő behozatalára engedéllyel rendelkező harmadik országok, illetve azok részeinek jegyzékeibe való bejegyzése tekintetében történő módosításáról (az értesítés a C(2020) 9554. számú dokumentummal történt) (EGT-vonatkozású szöveg)

2020.12.28.   
               
               
                  HU
               
               
                  Az Európai Unió Hivatalos Lapja
               
               
                  L 438/60
               
            
         A BIZOTTSÁG (EU) 2020/2217 VÉGREHAJTÁSI HATÁROZATA
         (2020. december 22.)
         a 2010/472/EU határozat I. és III. mellékletének az Egyesült Királyságnak a juh- és kecskefélékhez tartozó állatok spermáinak, petesejtjeinek és embrióinak Unióba történő behozatalára engedéllyel rendelkező harmadik országok, illetve azok részeinek jegyzékeibe való bejegyzése tekintetében történő módosításáról
         
            
               (az értesítés a C(2020) 9554. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a 90/425/EGK irányelv A. mellékletének I. pontjában felsorolt külön közösségi szabályokban megállapított állategészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állategészségügyi követelmények megállapításáról szóló, 1992. július 13-i 92/65/EGK tanácsi irányelvre (1) és különösen annak 17. cikke (3) bekezdésének a) pontjára, valamint 19. cikke bevezető mondatára és b) pontjára,
         mivel:
         
                     (1)
                  
                  
                     A 2010/472/EU bizottsági határozat (2) megállapítja a juh- és kecskefélékhez tartozó állatok spermáit, petesejtjeit és embrióit tartalmazó szállítmányok Unióba történő behozatalának feltételeit. Közelebbről, az említett határozat I. melléklete felsorolja azokat a harmadik országokat, illetve azok részeit, amelyekből a tagállamok engedélyezik a juh- és kecskefélékhez tartozó állatok spermáit tartalmazó szállítmányok behozatalát, míg III. melléklete felsorolja azokat a harmadik országokat, illetve azok részeit, amelyekből a tagállamok engedélyezik az említett állatok petesejtjeit és embrióit tartalmazó szállítmányok behozatalát.
                  
               
                     (2)
                  
                  
                     Az Egyesült Királyság biztosította a 2010/472/EU határozatban előírt ahhoz szükséges garanciákat, hogy az Egyesült Királyságot felvegyék az említett határozat I. és III. mellékletébe a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből való kilépéséről szóló megállapodásban (a továbbiakban: kilépésről rendelkező megállapodás) előírt átmeneti időszak végét követően, az uniós jognak Észak-Írország tekintetében az Egyesült Királyságra és az Egyesült Királyságban – a kilépésről rendelkező megállapodás Írországról/Észak-Írországról szóló jegyzőkönyvének a szóban forgó jegyzőkönyv 2. mellékletével összefüggésben értelmezett 5. cikke (4) bekezdésével összhangban – történő alkalmazásának sérelme nélkül. Figyelembe véve az Egyesült Királyság által nyújtott garanciákat, az említett harmadik országot fel kell venni a 2010/472/EU határozat mellékleteibe.
                  
               
                     (3)
                  
                  
                     A 2010/472/EU határozat I. és III. mellékletét ezért ennek megfelelően módosítani kell.
                  
               
                     (4)
                  
                  
                     mivel a kilépésről rendelkező megállapodásban előírt átmeneti időszak 2020. december 31-én lejár, ezt a határozatot 2021. január 1-jétől kell alkalmazni.
                  
               
                     (5)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            A 2010/472/EU határozat I. és III. melléklete e határozat mellékletével összhangban módosul.
         
         
            2. cikk
            Ezt a határozatot 2021. január 1-jétől kell alkalmazni.
         
         
            3. cikk
            Ennek a határozatnak a tagállamok a címzettjei.
         
         
            Kelt Brüsszelben, 2020. december 22-án.
            
               
                  a Bizottság részéről
               
               Stella KYRIAKIDES
               
                  a Bizottság tagja
               
            
         
         
            (1)  HL L 268., 1992.9.14., 54. o.
         
         
            (2)  A Bizottság 2010/472/EU határozata (2010. augusztus 26.) a juh- és kecskefélékhez tartozó állatok spermáinak, petesejtjeinek és embrióinak Unióba történő behozataláról (HL L 228., 2010.8.31., 74. o.).
      
      
         
            MELLÉKLET
            A 2010/472/EU határozat I. és III. melléklete a következőképpen módosul:
            
                        1.
                     
                     
                        az I. melléklet a Chilére vonatkozó bejegyzés után a következő bejegyzéssel egészül ki:
                        
                                    „GB
                                 
                                 
                                    Egyesült Királyság ((*))
                                    
                                 
                                 
                                     
                                 
                                 
                                     
                                 
                              
                  
                        2.
                     
                     
                        a III. melléklet a Chilére vonatkozó bejegyzés után a következő bejegyzéssel egészül ki:
                        
                                    „GB
                                 
                                 
                                    Egyesült Királyság ((*))